आर्मी कैंप पर जासूसी करने के आरोप में 3 संदिग्ध पाकिस्तानी एजेंट गिरफ्तार, whatsapp से करते थे कॉल  
हरियाणा के हिसार से तीन शख्स गिरफ्तार
पाकिस्तान के लिए जासूसी करने का आरोप
पुलिस कर रही है पूछताछ
सैन्य शिविर पर जासूसी करने के आरोप में पुलिस ने शनिवार को हरियाणा के हिसार से तीन संदिग्ध पाकिस्तानी एजेंटों को गिरफ्तार किया है. पुलिस ने इस बात की जानकारी दी है. आरोपियों के मोबाइल फोन में आर्मी कैंप और सैनिकों के फोटो और वीडियो भी मिले हैं.
पुलिस ने इस संबंध में कहा कि यह तीनों शख्स हिसार छावनी में एक सप्ताह से एक सिविल कंस्ट्रक्शन फर्म में काम कर रहे थे. पुलिस ने बताया कि मिलिट्री इंटेलिजेंस ने तीन कथित जासूसों को व्हाट्सएप वॉयस और वीडियो कॉल के जरिए संदिग्ध पाकिस्तानी एजेंटों के संपर्क में पाया था.
पुलिस ने तीनों संदिग्धों की पहचान उत्तर प्रदेश के निवासियों के रूप में की है. इनमें से दो शख्स मुजफ्फरनगर और एक शामली के बताए जा रहे हैं. बताया जा रहा है कि इनमें मुजफ्फरपुर से महताब (28), रगीब (34) और खालिद (25) शामली का रहने वाला है.

हिसार पुलिस ने उन्हें पूछताछ के लिए हिरासत में ले लिया है.